# data[].attributes.headline
การอ่าน ตลอดชีวิต

# data[].attributes.subject
การอ่าน ตลอดชีวิต

# data[].attributes.body
อ่านอย่างไรถึงเปลี่ยนชีวิต

# data[].attributes.headline
เอกสารการสอน

# data[].attributes.subject
เอกสารการสอน

# data[].attributes.body
เปลี่ยนชีวิต ด้วยการอ่าน

# data[].attributes.attachment_link.readable_text
"การอ่านหนังสือ" ไม่เพียงแต่ให้ความรู้และความเพลิดเพลินเท่านั้น แต่ยังเปลี่ยนชีวิตของเราให้ดีขึ้นได้อีกด้วย!!

ในชีวิตของมนุษย์เรา ไม่มีใครไม่เคยเจอเรื่องราวแย่ๆ หรอก บางเรื่องที่เราไม่ทันตั้งตัวหรือไม่แข็งแรงพอที่จะต่อสู้กับมันได้ แน่นอนว่าชีวิตของเราย่อมแย่ลงตามความรู้สึก สิ่งที่ตามมาก็คือ เราจะหมดกำลังใจในการใช้ชีวิต และอาจทำให้มองทุกสิ่งในโลกเป็นเรื่องไม่ดีไปเสียหมด หากคุณกำลังมีความคิดเช่นนี้ หรือกำลังรู้สึกว่าทำไมชีวิตถึงได้แย่ขนาดนี้นะ ขอให้ทิ้งความคิดนั้นไปให้หมด แล้วลองมาเริ่มต้นใหม่ด้วยการอ่านหนังสือที่ให้พลังบวก นอกจากจะเปลี่ยนความคิดให้เป็นไปในทิศทางที่ดีขึ้นแล้ว หนังสือเหล่านี้จะทำให้คุณมีชีวิตที่ดีขึ้นอย่างแน่นอน! มาดูกันว่าจะมีหนังสือเล่มไหนบ้าง...

Flow : The Psychology of Optimal Experience

Mihaly Csikszentmihalyi เขียน

คนส่วนใหญ่อาจคิดว่าช่วงเวลาที่ดีที่สุดในชีวิตคือช่วงที่เราเป็นแค่ผู้รับ ทำตัวตามสบายในแต่ละวัน แต่ในความเป็นจริงแล้ว การที่เราสนุกไปกับทำงานอย่างหนักต่างหากที่จะทำให้เรารู้สึกพอใจในชีวิต จากการสำรวจพบว่าคนส่วนใหญ่จะรู้สึกดีเมื่อได้ทำให้สิ่งที่ตัวเองรักในเวลาที่จำกัด และสำเร็จในท้ายที่สุด เพราะนอกจากจะใช้ความคิดและความสร้างสรรค์ได้อย่างเต็มที่แล้ว ยังต้องแข่งกับเวลา ทำให้ช่วงเวลานั้นถือว่าเป็นจุดสูงสุดของความรู้สึก ซึ่งความรู้สึกดีของแต่ละคน แต่ละช่วงอายุนั้นแตกต่างกันออกไป ตัวอย่างเช่น เด็กๆ อาจมีความสุขในช่วงที่พวกเขากำลังสร้างปราสาททรายได้สำเร็จ หรือนักกีฬาสามารถทำลายสถิติของตนเองได้ ฯลฯ เห็นได้ว่าความสุขที่แท้จริงของเรานั้นไม่ได้มาจากการไม่ทำอะไร หรือมีชีวิตที่สบาย แต่เป็นการพยายามทำสิ่งใดสิ่งหนึ่งอย่างหนักจนบรรลุเป้าหมายมากกว่า

The 5 Elements of Effective Thinking

Edward B. Burger เขียน

หากล้มเหลวมา 9 ครั้ง ครั้งที่ 10 จะต้องประสบความสำเร็จ ในแง่ของการแก้ไขปัญหาต่างๆ เราควรให้โอกาสตัวเองในการล้มเหลวเสมอ ซึ่งสิ่งที่ท้ายทายที่สุดคือการให้โอกาสตัวเอง และผลักดันตัวเองให้ไปสู่ความประสบความสำเร็จให้จนได้ ความคิดเหล่านี้จะช่วยให้มีอิสระในการคิด วางแผน และดำเนินการ โดยปราศจากความกลัวที่จะล้มเหลว เพราะเป็นที่รู้กันอยู่แล้วว่าทุกคนมีโอกาสที่จะล้มเหลวก่อนประสบความสำเร็จ และนั่นจะทำให้เราไม่กดดันตัวเองมากจนเกินไปนั่นเอง

Grant Cardone เขียน

ในชีวิตหนึ่งของคนเรามีตัวเลือกแค่สองทาง ระหว่างเป็นผู้เดินตามความฝันที่ทำทุกอย่างเพื่อความความสำเร็จ หรือการเลือกเป็นเครื่องมือเพื่อสนับสนุนความสำเร็จของผู้อื่น ถ้าหากเรามีความฝัน แต่ไม่มีความตั้งใจมากพอที่จะทำสิ่งนั้นให้สำเร็จ เราก็จะเป็นได้เพียงเครื่องมือที่คนอื่นใช้เพื่อบรรลุเป้าหมายต่างๆ ของพวกเขาเท่านั้นเอง ไม่ว่าจะเลือกทางไหนในการใช้ชีวิต สิ่งสำคัญที่สุดคือเราต้องใช้ชีวิตนั้นให้ดีและมีความสุขที่สุด

How Will You Measure Your Life?

Clayton M. Christensen เขียน

บางครั้งในชีวิตมักจะมีสิ่งที่ทำให้เราต้องสละเวลาและความสนใจให้กับสิ่งๆ หนึ่ง แล้วเราจะรู้ได้อย่างไรว่าสิ่งๆ นั้นจะนำมาซึ่งผลประโยชน์ในชีวิต มีหลายต่อหลายครั้งที่คนเรานั้นเผลอเสียเวลาและความพยายามทำสิ่งต่างๆ โดยได้ผลตอบแทนกลับมาที่ไม่คุ้มค่า ในแง่ของการมองหาความสุขนั้น เราจะต้องหมั่นมองหาโอกาสที่เชื่อว่าจะนำสิ่งดีๆ มาให้ในอนาคต นั่นหมายความว่าเราสามารถใช้เวลาและความพยายามไปกับการเรียนรู้เพื่อที่จะประสบความสำเร็จในภายภาคหน้า

ทีนี้เห็นหรือยังว่าหนังสือมีประโยชน์มากกว่าที่เราเห็น มันไม่ใช่แค่เศษกระดาษที่มีข้อความชวนง่วงเท่านั้น หากมองให้ลึกและทำความเข้าใจกับเนื้อหานั้น คุณก็จะค้นพบว่า...หนังสือก็คือยาวิเศษดีๆ นี่เอง

ที่มา : businessinsider

# data[].attributes.attachment_link.title
เปลี่ยนชีวิตด้วยการอ่าน!! กับหนังสือที่จะทำให้ชีวิตดีขึ้น - book

# data[].attributes.attachment_link.description
ในชีวิตของมนุษย์เรา ไม่มีใครไม่เคยเจอเรื่องราวแย่ๆ หรอก บางเรื่องที่เราไม่ทันตั้งตัวหรือไม่แข็งแรงพอที่จะต่อสู้กับมันได้ แน่นอนว่าชีวิตของเราย่อมแย่ลงตามความรู้สึก สิ่งที่ตามมาก็คือ ...

# data[].attributes.headline
เรียนรู้เพิ่มเติม

# data[].attributes.subject
เรียนรู้เพิ่มเติม

# data[].attributes.body
การอ่าน : การเรียนรู้ที่ไม่มีวันจบ

# data[].attributes.attachment_link.readable_text
10 ข้อเปลี่ยนชีวิต อ่านแล้วชีวิตจะเปลี่ยนไปทันที

ทุกครั้งที่ปีใหม่มาถึง หลายคนตั้งเป้าหมายที่เรียกว่า New Year's resolution (ความตั้งใจแน่วแน่จะแก้ไขในปีใหม่) โดยที่ส่วนลึกก็รู้ว่าทำไม่ได้ หรือไม่มีความตั้งใจจะทำจริง ๆ มันจึงกลายเป็นพิธีกรรมหรือเป้าหมายที่เขียนไว้หลอกตัวเองปีละครั้ง

แต่ช้าหรือเร็ว เราก็จะถูกบังคับให้ลงมือทำ New Year's resolution เมื่อสภาพความเป็นจริงตามทัน เช่น สุขภาพกำลังเสื่อมโทรม หรือครอบครัวกำลังจะแตกแยก หรือกำลังจะถูกไล่ออกจากงาน ฯลฯ อยู่เฉย ๆ ไม่ได้แล้ว

จุดหมายชีวิตของคนจำนวนมากคือเงินทอง เกียรติยศ ชื่อเสียง คู่ครองดี แต่ความเป็นมนุษย์มีมากกว่าแค่เงินทอง เกียรติยศ ชื่อเสียง และความรัก มันมีเรื่องคุณค่าของชีวิตและความหมายของการอยู่ในโลกนี้ด้วย

จะรู้ว่าชีวิตเรามีคุณค่าและความหมายหรือไม่ ก็ต้องรู้ว่าตนเองกำลังทำอะไรอยู่ในโลกใบนี้ กำลังกระทำเรื่องดีหรือร้ายต่อสังคม รู้ว่าตนเองมีจุดอ่อนอะไร และต้องแก้ไขอะไร
นี่คือ New Me's resolution
New Me's resolution ดีกว่า New Year's resolution ตรงที่ไม่ต้องรอฤกษ์ปีใหม่ มันสามารถเกิดขึ้นได้เดี๋ยวนี้เลย และคนฉลาดไม่รอจนถึงวันที่ตกน้ำค่อยเรียนว่ายน้ำ แค่วิเคราะห์ตัวเองว่าเรากำลังยืนอยู่ที่ไหน ทำอะไรอยู่ อยากไปไหน จะไปอย่างไร และต้องปฏิวัติแก้ไขปรับเปลี่ยนตัวเองตรงจุดใดบ้าง

นี่คือสิบข้อที่ครอบคลุมการปฏิวัติ New Me's resolution มันเป็นการปฏิวัติทางกายภาพ จิตใจ และมุมมองต่อโลก
1. ปฏิวัติสุขภาพ
รถที่เครื่องยนต์ไม่ดียากจะพาเราไปถึงจุดหมาย ร่างกายก็คือรถยนต์ของเรา ดังนั้นดูแลรักษารถยนต์แห่งชีวิตให้พร้อม เพราะความคิดและจิตใจที่แข็งแรงมาจากร่างกายที่แข็งแรง มีแต่คนโง่และเกลียดตัวเองมากเหลือเกินเท่านั้นจึงไม่ดูแลสุขภาพตัวเอง
2. ปฏิวัติสมอง
เราอาจไม่ฉลาดแต่ไม่จำเป็นต้องกอดมันไปจนตาย ปฏิวัติปรับปรุงตัวเอง อัพเกรดตัวเองเสมอ เรียนต่อหรืออ่านมาก ๆ หรือหาวิธีการอื่น ๆ ที่เหมาะกับเรา โดยมีเป้าหมายทำให้เราฉลาดขึ้น มองโลกได้กว้างขึ้น
3. ปฏิวัตินิสัย
นิสัยกำหนดชะตาชีวิตของเรา นิสัยดีเปิดโลกให้เราได้ ดังนั้นสำรวจตัวเองว่ามีนิสัยไม่ดีอะไรบ้าง แล้วลบมันออกไปก่อนที่มันจะกลืนกินเรา เลิกบ่น เลิกโทษคนอื่น เริ่มตรงต่อเวลา รู้จักเสียดายเวลา อย่าฆ่าเวลา เพราะเวลามีค่า
4. ปฏิวัติทัศนคติ
ทัศนคติคือเครื่องมือทรงพลังที่สุดของการใช้ชีวิตที่ดี การมองโลกในแง่ดีมักช่วยบรรเทาสถานการณ์ที่แย่ให้ดีขึ้น ลดระดับความหนักหนาของความทุกข์จากปัญหา ทัศนคติที่ดียังช่วยแยกแยะออกว่าอะไรคือปัญหาจริง อะไรคือปัญหาหลอก
5. ปฏิวัติสายสัมพันธ์ครอบครัว
ครอบครัวคือฐานรากของชีวิต ดูแลครอบครัวให้ดีก่อน หมั่นเยี่ยมพ่อแม่ หรือโทร.หาก็ยังดี ดูแลคนรัก เอาใจใส่ลูก ถ้าเวลาที่ผ่านมาไม่ค่อยได้ใส่ใจคนในบ้าน ก็ปฏิวัติตัวเอง มันเป็นเรื่องที่เปลี่ยนได้
6. ปฏิวัติการทำงาน
ทำงานโดยอย่าคิดแต่เรื่องกำไรขาดทุน ประเภท "ฉันทำงานมากกว่าเงินเดือนที่ได้รับ ไม่คุ้มเลย" ให้มองว่าเราทำงานเพื่อทำให้เราเก่งขึ้น ไม่ใช่เพื่อเงินอย่างเดียว
7. ปฏิวัติการปล่อยวาง
เรียนรู้ที่จะปล่อยวาง ยอม ๆ เขาบ้าง ไม่ต้องเอาชนะไปหมดทุกเรื่อง อย่าเจ้าคิดเจ้าแค้น หัดให้อภัยคนบ้าง อย่ายึดติดทั้งวัตถุและเรื่องทางใจมากเกินไป แค่ปล่อยวางได้อย่างเดียว ชีิวิตจะเบาขึ้นทันตาเห็น
8. ปฏิวัติอารมณ์
ลดความโลภ เพราะมันเป็นคอเลสเทอรอลร้ายที่สุดในบรรดาสารพิษอารมณ์ทั้งหลาย ลดความโกรธ เพราะมันทำลายเราทั้งร่างกายและวิญญาณ ลดความอิจฉาเพราะมันมีแต่ทำให้เสียกำลังใจ ไม่ต้องเปรียบเทียบตัวเองกับใคร เราก็มีดีของเรา

อย่าปล่อยให้อารมณ์เหล่านี้เกาะหัวใจ หัดยิ้มทุกวัน หัวเราะได้ยิ่งดี ชีวิตสั้น แบกโลกไปทำไม
9. ปฏิวัติเรื่องอุดมการณ์
คนมีคุณค่าต้องมีจุดยืนและอุดมการณ์ บางสิ่งที่ทำให้เรารู้สึกว่าตัวเองมีค่าและมีเหตุผลของการดำรงอยู่ในโลกนี้ เช่น การรู้จักผิดชอบชั่วดี ความกล้ายืนหยัดในสิ่งที่ถูกต้อง

คนมีคุณค่าไม่รังแกใคร คนมีคุณค่าไม่โกงใคร ไม่คอร์รัปชั่น อยากได้อะไรก็ทำงานหนักแลกเอา นี่คือศักดิ์ศรีที่แท้จริง
10. ปฏิวัติการมองโลก
หาเวลาครุ่นคิดสาระของการอยู่ในโลกนี้ เราอยู่ในโลกเพียงช่วงเวลาสั้น ๆ เรียนรู้ที่จะให้มากกว่าจะรับฝ่ายเดียว เรียนรู้ว่าเราอยู่ไม่ได้หากไม่มีคนอื่น เราต้องพึ่งพาคนอื่น ดังนั้นอย่าเอาเปรียบใคร รู้จักทำงานเพื่อคนอื่นและสังคมโดยไม่หวังผลตอบแทนบ้าง

ผีเสื้อมาจากดักแด้ได้อย่างน่าอัศจรรย์ฉันใด เราก็ทำได้ฉันนั้น ลอกคราบตัวเอง เปลี่ยนจากคนเก่าเป็นคนใหม่ที่ดีขึ้น แข็งแรงขึ้น ฉลาดขึ้น มีคุณค่าขึ้น และคนเดียวที่จะทำปฏิวัติครั้งนี้ได้ก็คือตัวเราเอง

สวัสดีปีใหม่ ขออำนวยพรให้เพื่อนนักอ่านทุกท่านจงมีความสุข สงบ สงัด อิ่ม งาม ทั้งกายและใจ ตลอดปี 2561

ขอขอบคุณ : วินทร์ เลียววาริณ

# data[].attributes.attachment_link.title
10 ข้อเปลี่ยนชีวิต อ่านแล้วชีวิตจะเปลี่ยนไปทันที

# data[].attributes.attachment_link.description
ทุกครั้งที่ปีใหม่มาถึง หลายคนตั้งเป้าหมายที่เรียกว่า New Year's resolution (ความตั้งใจแน่วแน่จะแก้ไขในปีใหม่) โดยที่ส่วนลึกก็รู้ว่าทำไม่ได้ หรือไม่มีความตั้งใจจะทำจริง ๆ มันจึงกลายเป็นพิธีกรรมหรือเป้าหมายที่เขียนไว้หลอกตัวเองปีละครั้ง แต่ช้าหรือเร็ว เราก็จะถูกบังคับให้ลงมือทำ New Year's resolution เมื่อสภาพความเป็นจริงตามทัน เช่น สุขภาพกำลังเสื่อมโทรม หรือครอบครัวกำลังจะแตกแยก หรือกำลังจะถูกไล่ออกจากงาน ฯลฯ อยู่เฉย ๆ ไม่ได้แล้ว จุดหมายชีวิตของคนจำนวนมากคือเงินทอง เกียรติยศ ชื่อเสียง คู่ครองดี แต่ความเป็นมนุษย์มีมากกว่าแค่เงินทอง เกียรติยศ ชื่อเสียง และความรัก มันมีเรื่องคุณค่าของชีวิตและความหมายของการอยู่ในโลกนี้ด้วย จะรู้ว่าชีวิตเรามีคุณค่าและความหมายหรือไม่ ก็ต้องรู้ว่าตนเองกำลังทำอะไรอยู่ในโลกใบนี้ กำลังกระทำเรื่องดีหรือร้ายต่อสังคม รู้ว่าตนเองมีจุดอ่อนอะไร และต้องแก้ไขอะไร นี่คือ New Me's resolution New Me's resolution ดีกว่า New Year's resolution ตรงที่ไม่ต้องรอฤกษ์ปีใหม่ มันสามารถเกิดขึ้นได้เดี๋ยวนี้เลย และคนฉลาดไม่รอจนถึงวันที่ตกน้ำค่อยเรียนว่ายน้ำ แค่วิเคราะห์ตัวเองว่าเรากำลังยืนอยู่ที่ไหน ทำอะไรอยู่ อยากไปไหน จะไปอย่างไร และต้องปฏิวัติแก้ไขปรับเปลี่ยนตัวเองตรงจุดใดบ้าง นี่คือสิบข้อที่ครอบคลุมการปฏิวัติ New Me's resolution มันเป็นการปฏิวัติทางกายภาพ จิตใจ และมุมมองต่อโลก 1.

# data[].attributes.headline
ปุจฉา-วิสัชชนา

# data[].attributes.subject
ปุจฉา-วิสัชชนา

# data[].attributes.body
ถามมา - ตอบไป

# data[].attributes.attachment_link.title
คำถามฉุกคิด เปลี่ยนชีวิต ทั้งคนถาม คนตอบ (Power Questions) - iYom BookViews

# data[].attributes.attachment_link.description
ผู้เขียน : Andrew Sobel , Jerold Panas ผู้แปล : พรรณี ชูจิรวงศ์ สำนักพิมพ์ : WeLearn ราคา : 180 บาท สำหรับ Power Questions เล่มนี้ ปัจจุบัน (13/05/2017) มีคนรีวิวไปแล้วกว่า 312 รีวิว ได้ดาวไป 4.5 ถือว่าเป็นหนังสือ ที่ดีอีกเล่มที่ ไม่น่าจะพลาดกัน คำถาม ?! คำถาม ?! คำถาม ?!

# data[].attributes.body
ทอง บุตรดี

# data[].attributes.headline
วีดีโอการเรียนรู้

# data[].attributes.subject
วีดีโอการเรียนรู้

# data[].attributes.body
การอ่าน

# data[].attributes.attachment_link.title
การอ่านวิเคราะห์เรื่องที่ฟังที่ดูและที่อ่าน